CELEX: 22016D0383
Language: hu
Date: 2016-03-07 00:00:00
Title: Az AKCS–EU Nagykövetek Bizottságának 1/2016 határozata (2016. március 7.) a Vállalkozásfejlesztési Központ pénzügyi szabályzatától való eltérés jóváhagyásáról [2016/383]

17.3.2016   
            
            
               HU
            
            
               Az Európai Unió Hivatalos Lapja
            
            
               L 72/59
            
         AZ AKCS–EU NAGYKÖVETEK BIZOTTSÁGÁNAK 1/2016 HATÁROZATA
   (2016. március 7.)
   a Vállalkozásfejlesztési Központ pénzügyi szabályzatától való eltérés jóváhagyásáról [2016/383]
   AZ AKCS–EU NAGYKÖVETEK BIZOTTSÁGA,
   tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodás (1) III. mellékletére és különösen annak 2. cikke (6) bekezdésére,
   tekintettel az AKCS–EK Nagykövetek Bizottságának a Vállalkozásfejlesztési Központ pénzügyi szabályzatáról szóló, 2004. december 17-i 5/2004 határozatára (2),
   mivel:
   
               (1)
            
            
               Az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött AKCS–EU partnerségi megállapodás (a továbbiakban: az AKCS–EU partnerségi megállapodás) III. melléklete értelmében az AKCS–EU Nagykövetek Bizottságának nyomon kell követnie a Vállalkozásfejlesztési Központ általános stratégiáját és felügyeletet kell gyakorolnia az igazgatótanács munkája felett.
            
         
               (2)
            
            
               Az AKCS–EU partnerségi megállapodás III. melléklete előírja, hogy a Vállalkozásfejlesztési Központ igazgatótanácsa megállapítja a pénzügyi és személyzeti szabályzatot és a működési szabályokat.
            
         
               (3)
            
            
               A Vállalkozásfejlesztési Központnak az AKCS–EU Nagykövetek Bizottsága 8/2005 határozatával (3) elfogadott alapszabálya és eljárási szabályzata (a továbbiakban: a Vállalkozásfejlesztési Központ alapszabálya) és az AKCS–EK Nagykövetek Bizottságának az 5/2004 határozata (4) (a továbbiakban: a Vállalkozásfejlesztési Központ pénzügyi szabályzata) tartalmaz biztosítékokat az AKCS–EU Nagykövetek Bizottságának tájékoztatásával és az általa gyakorolt felügyelettel kapcsolatban.
            
         
               (4)
            
            
               Az AKCS–EU Miniszterek Tanácsa a 2014. június 19–20-án Nairobiban tartott 39. ülésén együttes nyilatkozatban megállapodott a Vállalkozásfejlesztési Központ rendezett bezárásáról és az AKCS–EU partnerségi megállapodás III. mellékletének módosításáról, valamint arról, hogy e cél érdekében hatásköröket ruháznak az AKCS–EU Nagykövetek Bizottságára ezen ügyek előmozdítása érdekében, a szükséges határozatok elfogadása céljából.
            
         
               (5)
            
            
               Az AKCS–EU Nagykövetek Bizottsága a 4/2014 határozatában (5) emlékeztet arra, hogy a Vállalkozásfejlesztési Központ bezárása folyamán tiszteletben kell tartani a Vállalkozásfejlesztési Központ felügyeleti hatóságának az AKCS–EU partnerségi megállapodás III. mellékletében meghatározott hatásköreit, valamint az AKCS–EU Miniszterek Tanácsa által az együttes nyilatkozatban rögzített részletes szabályokat.
            
         
               (6)
            
            
               A Vállalkozásfejlesztési Központ igazgatótanácsa a 2015. október 19-én kelt levelében azzal a kéréssel fordult az AKCS–EU Nagykövetek Bizottságához, hogy a Vállalkozásfejlesztési Központ bezárásának összefüggésében el kíván térni a Vállalkozásfejlesztési Központ pénzügyi szabályzata 27. cikkének (1) és (5) bekezdésétől, és ennek előzetes jóváhagyását kérte a felügyeleti hatóságoktól.
            
         
               (7)
            
            
               A Vállalkozásfejlesztési Központ pénzügyi szabályzatának és a Vállalkozásfejlesztési Központ személyzeti szabályzatának (6) a Vállalkozásfejlesztési Központ rendezett bezárási folyamata miatt esetlegesen szükségessé váló módosítása vagy az azoktól való eltérések rugalmas eljárást tesznek szükségessé.
            
         
               (8)
            
            
               A Vállalkozásfejlesztési Központ pénzügyi szabályzata 27. cikkének (1) bekezdésében meghatározott követelményt, miszerint ugyanaz a könyvvizsgálói vállalkozás három egymást követő évnél hosszabb időszakra nem nevezhető ki, valamint az említett szabályzat 27. cikkének (5) bekezdésében szereplő követelményt, miszerint e vállalkozásnak évente jogszabályban előírt könyvvizsgálati jelentést kell készítenie, ki kell igazítani annak érdekében, hogy a szervezet bezárásának összefüggésében hatékonyabb eljárást lehessen biztosítani,
            
         ELFOGADTA EZT A HATÁROZATOT:
   1. cikk
   (1)   Az AKCS–EU Nagykövetek Bizottsága kedvező véleményt nyilvánít a Vállalkozásfejlesztési Központ pénzügyi szabályzata 27. cikkének (1) bekezdésétől és 27. cikkének (5) bekezdésétől való, azonnali hatályú eltérés tekintetében.
   (2)   A Vállalkozásfejlesztési Központ pénzügyi szabályzata 27. cikkének (1) bekezdésétől eltérve a Vállalkozásfejlesztési Központ egy és ugyanazon könyvvizsgálói vállalkozást nevezheti ki a 2013–2016-os pénzügyi éveket érintő, négyéves időszak egészére. Ezt a vállalkozást a Vállalkozásfejlesztési Központ pénzügyi szabályzatában szereplő közbeszerzési eljárásnak megfelelően kell kiválasztani.
   A Vállalkozásfejlesztési Központ pénzügyi szabályzata 27. cikkének (5) bekezdésétől eltérve többéves pénzügyi felülvizsgálatot indítanak a még nem felülvizsgált pénzügyi évek tekintetében, és egyetlen végső jelentést fognak benyújtani a Vállalkozásfejlesztési Központ igazgatótanácsának.
   2. cikk
   Az AKCS–EU Nagykövetek Bizottsága felhatalmazza a Vállalkozásfejlesztési Központ igazgatótanácsát, hogy eltérjen a Vállalkozásfejlesztési Központ pénzügyi szabályzatától és a Vállalkozásfejlesztési Központ személyzeti szabályzatától és/vagy módosítsa azokat, amennyiben ez a Vállalkozásfejlesztési Központ rendezett bezárási folyamata miatt esetlegesen szükségessé válik. A Vállalkozásfejlesztési Központ igazgatótanácsának haladéktalanul értesítenie kell az AKCS–EU Nagykövetek Bizottságát bármely ilyen, a Vállalkozásfejlesztési Központ pénzügyi szabályzatától történő eltérésről és/vagy az annak módosításáról szóló döntésről.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2016. március 7-én.
      
         
            az AKCS–EU Nagykövetek Bizottsága részéről
         
         
            az elnök
         
         P. DE GOOIJER
      
   
   
      (1)  A Cotonouban 2000. június 23-án aláírt (HL L 317., 2000.12.15., 3. o.), Luxembourgban 2005. június 25-én (HL L 209., 2005.8.11., 27. o.) és Ouagadougouban 2010. június 22-én (HL L 287., 2010.11.4., 3. o.) aláírt megállapodások által módosított megállapodás.
   
      (2)  HL L 70., 2006.3.9., 52. o.
   
   
      (3)  HL L 66., 2006.3.8., 16. o.
   
   
      (4)  Az AKCS–EK Nagykövetek Bizottságának 2004. december 17-i 5/2004 határozata a Vállalkozásfejlesztési Központ pénzügyi szabályzatáról (HL L 70., 2006.3.9., 52. o.)
   
      (5)  HL L 330., 2014.11.15., 61. o.
   
   
      (6)  HL L 348., 2005.12.30., 54. o.